EUROOPA KOMISJON Brüssel,29.5.2018 COM(2018) 352 final 2018/0183(NLE) Ettepanek: NÕUKOGU MÄÄRUS, millega muudetakse määrust (EL) 2018/120 teatavate kalapüügivõimaluste osas



SELETUSKIRI 1.ETTEPANEKU TAUST •Ettepaneku põhjused ja eesmärgid Nõukogu määrusega (EL) 2018/120 on määratud 2018. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu. Tavaliselt muudetakse kõnealuseid püügivõimalusi nende kehtivusaja jooksul mitu korda. •Kooskõla poliitikavaldkonnas praegu kehtivate õigusnormidega Esitatud meetmed on kavandatud vastavalt ühise kalanduspoliitika eesmärkidele ja eeskirjadele ning need on kooskõlas liidu säästva arengu poliitikaga. •Kooskõla muude liidu tegevuspõhimõtetega Kavandatud meetmed on kooskõlas liidu muude tegevuspõhimõtetega, eriti keskkonnapoliitikaga. 2.ÕIGUSLIK ALUS, SUBSIDIAARSUS JA PROPORTSIONAALSUS •Õiguslik alus Käesoleva ettepaneku õiguslik alus on Euroopa Liidu toimimise lepingu artikli 43 lõige 3. Liidu kohustused vee-elusressursside säästvaks kasutamiseks tulenevad ühise kalanduspoliitika uue alusmääruse artiklis 2 sätestatud kohustustest. •Subsidiaarsus (ainupädevusse mittekuuluva valdkonna puhul) Ettepanek tehakse liidu ainupädevusse kuuluvas valdkonnas, millele on osutatud aluslepingu artikli 3 lõike 1 punktis d. Subsidiaarsuse põhimõtet seetõttu ei kohaldata. •Proportsionaalsus Ettepanek on proportsionaalsuse põhimõttega kooskõlas järgmisel põhjusel: ühine kalanduspoliitika on ühine poliitika. Vastavalt aluslepingu artikli 43 lõikele 3 on nõukogul kohustus võtta vastu meetmed kalapüügivõimaluste kehtestamise ja eraldamise kohta. •Vahendi valik Kavandatav vahend: määrus. 3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

•Praegu kehtivate õigusaktide järelhindamine või toimivuse kontroll Ei kohaldata. •Konsulteerimine sidusrühmadega Ettepanekus võetakse arvesse tagasisidet sidusrühmadelt, nõuandekomisjonidelt, liikmesriikide asutustelt, kalurite organisatsioonidelt ja valitsusvälistelt organisatsioonidelt. •Eksperdiarvamuste kogumine ja kasutamine Ettepanek põhineb Rahvusvahelise Mereuurimise Nõukogu (ICES) ning kalanduse teadus-, tehnika- ja majanduskomitee (STECF) teaduslikel nõuannetel. •Mõjuhinnang Kalapüügivõimalusi käsitleva määruse kohaldamisala on piiratud aluslepingu artikli 43 lõikega 3. •Õigusnormide toimivus ja lihtsustamine Ei kohaldata. •Põhiõigused Ei kohaldata. 4.MÕJU EELARVELE Kavandatud meetmed ei mõjuta eelarvet. 5.MUU TEAVE •Ettepaneku sätete üksikasjalik selgitus Ettepaneku eesmärk on muuta määrust (EL) 2018/120 järgmiselt. Vaalhai Metsloomade rändliikide kaitse konventsiooni osaliste 12. konverentsil lisati konventsiooni I lisasse vaalhai (Rhincodon typus). See liik tuleks seega lisada keelatud liikide loetellu. Megrimid

Tingimusel et teaduslikest nõuannetest ilmneb, et ICESi 7. alapiirkonna ning 8a, 8b, 8d ja 8e rajooni megrimid kujutavad endast sama bioloogilist varu, on asjakohane ette näha piirkondadevaheline 25 % paindlikkus ICESi 7. alapiirkonna ning 8a, 8b, 8d ja 8e rajooni vahel liikmesriikidele, kellel on nende liikide kvoot mõlemas piirkonnas. Harilik süvameregarneel 26. märtsil 2018 avaldas ICES nõuande hariliku süvameregarneeli (Pandalus borealis) püügi kohta ICESi 3a rajoonis ja 4a rajooni idaosas (Skagerrak, Kattegat ja Põhjamere põhjaosa Norra süvikus). Pärast Norraga konsulteerimist otsustati, et Skagerrakis ELile jaotatav hariliku süvameregarneeli kvoot on 3 327 tonni. Kilu 12. aprillil esitas ICES oma iga-aastase nõuande, mis käsitleb kilu (Sprattus sprattus) püüki Põhjameres. ICESi nõuande kohaselt ei tohiks kilu püük Põhjameres ajavahemikul 1. juulist 2018 kuni 30. juunini 2019 ületada 177 545 tonni. Kilu püügi võimaluste määramisel tuleks lähtuda sellest. Keldi mere heeringas ICESi nõuannetes on välja toodud, et Keldi mere heeringa varu ei ole ohututes bioloogilistes piirides, mistõttu tuleks viide artikli 7 lõikele 2 välja jätta. Norra tursik 11. aprillil 2018 ajakohastas ICES oma nõuannet 2017. aasta oktoobrist norra tursiku püügi võimaluste kohta ajavahemikuks 1. novembrist 2017 kuni 31. oktoobrini 2018. Norra tursiku püügi võimalusi tuleks seega vastavalt muuta, et arvesse võtta ka vahetamist kolmandate riikidega. Norra salehomaar ICESi nõuande kohaselt on juhul, kui ei saa teha veealust videouuringut (UWTV), võimalik korraldada ICES 8c rajooni funktsionaalses üksuses 25 kontrollpüük, et koguda norra salehomaari kohta saagi püügimahu ühikuid käsitlevaid andmeid. Sellise kontrollpüügi võimaldamiseks muudetakse kalapüügivõimalusi. SPRFMO alal püüdvate ELi laevade kalapüügivõimaluste ülevõtmine Vaikse ookeani lõunaosa piirkondlik kalandusorganisatsioon (SPRFMO) kehtestas 2018. aastal toimunud kuuendal aastakoosolekul kalapüügivõimalused, mis hõlmasid stauriidi lubatud kogupüüki (TAC) (35 186 tonni). Kõnealune lubatud kogupüük tuleks lisada käesolevasse määrusesse. 2018/0183 (NLE) Ettepanek: NÕUKOGU MÄÄRUS, millega muudetakse määrust (EL) 2018/120 teatavate kalapüügivõimaluste osas EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse Euroopa Komisjoni ettepanekut

ning arvestades järgmist: (1)Nõukogu määrusega (EL) 2018/120 on määratud 2018. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu. (2)Metsloomade rändliikide kaitse konventsiooni osaliste 12. konverentsil lisati konventsiooni I lisasse vaalhai (Rhincodon typus). See liik tuleks seega lisada keelatud liikide loetellu. (3)Rahvusvahelise Mereuurimise Nõukogu (ICES) nõuannetest ilmneb, et ICESi 7. alapiirkonna ning 8a, 8b, 8d ja 8e rajooni megrimid kujutavad endast sama bioloogilist varu, ja seepärast on asjakohane ette näha piirkondadevaheline 25 % paindlikkus ICESi 7. alapiirkonna ning 8a, 8b, 8d ja 8e rajooni vahel liikmesriikidele, kellel on nende liikide kvoot mõlemas piirkonnas. (4)26. märtsil 2018 avaldas ICES nõuande hariliku süvameregarneeli (Pandalus borealis) püügi kohta ICESi 3a rajoonis ja 4a rajooni idaosas (Skagerrak, Kattegat ja Põhjamere põhjaosa Norra süvikus). Kõnealuse nõuande põhjal ja pärast Norraga konsulteerimist on asjakohane määrata Skagerrakis liidule eraldatavaks hariliku süvameregarneeli kvoodiks 3 327 tonni. (5)ICESi 12. aprilli 2018. aasta nõuande kohaselt ei tohiks kilu (Sprattus sprattus) püük Põhjameres ajavahemikul 1. juulist 2018 kuni 30. juunini 2019 ületada 177 545 tonni. Kilu püügi võimaluste määramisel tuleks lähtuda sellest. (6)11. aprillil 2018 esitas ICES ajakohastatud nõuande norra tursiku kohta ajavahemikuks 1. novembrist 2017 kuni 31. oktoobrini 2018. Norra tursiku püügi võimaluste muutmisel tuleks lähtuda sellest. (7)ICESi nõuande kohaselt on juhul, kui ei saa teha veealust videouuringut, võimalik korraldada ICES 8c alapiirkonna funktsionaalses üksuses 25 kontrollpüük, et koguda norra salehomaari kohta saagi püügimahu ühikuid käsitlevaid andmeid. Selle kontrollpüügi võimaldamiseks tuleks muuta kalapüügivõimalusi. (8)Vaikse ookeani lõunaosa piirkondlik kalandusorganisatsioon (SPRFMO) kehtestas 2018. aastal toimunud kuuendal aastakoosolekul stauriidi lubatud kogupüügi (TAC). Seda meedet tuleks rakendada liidu õiguses. (9)Määruses (EL) 2018/120 sätestatud püügi piirnorme kohaldatakse alates 1. jaanuarist 2018. Käesoleva määruse sätteid, mis käsitlevad püügi piirnorme, tuleks seetõttu samuti kohaldada alates kõnealusest kuupäevast. Selline tagasiulatuv kohaldamine ei mõjuta õiguskindluse ja õiguspärase ootuse kaitse põhimõtteid, kuna asjaomased kalapüügivõimalused ei ole veel ammendatud. (10)Määrust (EL) 2018/120 tuleks seetõttu vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 2018/120 muudetakse järgmiselt. (a)Artikli 13 lõikesse 1 lisatakse järgmine punkt: „vaalhai (Rhincodon typus) kõigis vetes;“. (b)Artikli 45 lõikesse 1 lisatakse järgmine punkt: „vaalhai (Rhincodon typus) liidu vetes;“. (c)IA ja IJ lisa muudetakse vastavalt käesoleva määruse lisale. Artikkel 2